cyanic-selkie/wikianc huggingface dataset:
นพพร ชื่นกลิ่น
ด้านบริหารองค์กร
• นำระบบการบริหารจัดการยาและเวชภัณฑ์ เพื่อรองรับ พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560
ความสำเร็จ/ทุนการศึกษา
• แพทย์อาสาสงครามอ่าวเปอร์เซีย ครั้งที่ 1 (Gulf War)
• ศิษย์เก่าดีเด่นครบรอบ 40 ปีประจำปี 2555 คณะแพทย์ศาสตร์ มหาวิทยาลัยสงขลานครินทร์ ด้านสร้างคุณประโยชน์แก่สังคมและสถาบัน
• ศิษย์เก่าดีเด่นมหาวิทยาลัยสงขลานครินทร์ ประจำปี 2555 ด้านความสำเร็จในหน้าที่การงาน
• ได้รับทุนการเตรียมราชการไทยสู่ประชาคมอาเซียน ประจำปี 2556 (สำหรับตำแหน่งผู้บริหาร) ทุนรัฐบาลไทย-ประเทศสิงคโปร์
ไทยซุปเปอร์โมเดลคอนเทสต์ 2008
ไทยซุปเปอร์โมเดลคอนเทสต์ 2008 (Thai Supermodel Contest 2008) เป็นการประกวดไทยซูเปอร์โมเดลคอนเทสต์ ครั้งที่ 7 ซึ่งมีการประกวดรอบตัดสินในวันที่ 17 ตุลาคม พ.ศ. 2551 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ ศุจินทรา โสตถิวันวงศ์ จากกรุงเทพมหานคร
ทักษิณา สวนานนท์
ศาสตราจารย์กิตติคุณ ทักษิณา สวนานนท์ (7 มิถุนายน พ.ศ. 2480-28 พฤษภาคม พ.ศ. 2565) อดีตอาจารย์ประจำ คณะวิศวกรรมศาสตร์ จุฬาลงกรณ์มหาวิทยาลัย อดีตปรึกษารัฐมนตรีว่าการทบวงมหาวิทยาลัย ในปี 2537 สมาชิกวุฒิสภา 2539
ประวัติ
ศาสตราจารย์กิตติคุณ ทักษิณา สวนานนท์ เป็นบุตรของ ศาสตราจารย์ บุญชนะ และท่านผู้หญิงแส อัตถากร (ถึงแก่กรรมทั้งคู่) สมรสกับนายเดโช สวนานนท์ อดีตอธิบดีกรมศิลปากรและสมาชิกสภาผู้แทนราษฎร มีธิดา 3 คน คือนางโชติกา สวนานนท์ เตชะวัฒนวรรณา นางประถมาภรณ์ สวัสดิ์-ชูโต และนางศรานตา สวนานนท์ เฟอร์กูสัน
สถาบันภาษา จุฬาลงกรณ์มหาวิทยาลัย
สถาบันภาษา จุฬาลงกรณ์มหาวิทยาลัย (Chulalongkorn University Language Institute) หรือที่เรียกันโดยย่อว่า คูลี่ (CULI) เป็นสถาบันหนึ่งในจุฬาลงกรณ์มหาวิทยาลัย ก่อตั้งขึ้นอย่างเป็นทางการในวันที่ 27 พฤศจิกายน พ.ศ. 2520 มีวัตถุประสงค์สำคัญคือการให้บริการทางวิชาการด้านวิชาภาษาอังกฤษให้กับหน่วยงานต่าง ๆ ในจุฬาลงกรณ์มหาวิทยาลัย สำหรับคณะวิชาต่าง ๆ สถาบันภาษาจะส่งอาจารย์สอนวิชาภาษาอังกฤษพื้นฐานไปทำการสอนในคณะนั้น ๆ ยกเว้นนิสิตทั้งหลักสูตรภาษาไทยและหลักสูตรนานาชาติของคณะอักษรศาสตร์ จึงทำให้นิสิตจุฬาฯ หลักสูตรภาษาไทยในคณะอื่น ๆ ที่ไม่ใช่คณะอักษรศาสตร์ จะต้องผ่านการเรียนภาษาอังกฤษขั้นพื้นฐานจากสถาบันภาษาทุกคน ไม่มีข้อยกเว้นตามระดับคะแนนสอบเข้าวิชาภาษาอังกฤษเหมือนในมหาวิทยาลัยอื่น ๆ และสถาบันภาษายังจัดการสอนวิชาภาษาอังกฤษให้เหมาะสมกับคณะวิชานั้น ๆ อีกด้วย นอกจากหน้าที่ในการจัดสอนวิชาภาษาอังกฤษแล้ว สถาบันภาษายังมีศูนย์การเรียนรู้ด้วยตัวเองเพื่อสนุนทักษะการใช้ภาษาอังกฤษในทุกทักษะ
สถาบันภาษา จุฬาลงกรณ์มหาวิทยาลัย มีที่ตั้งอยู่ที่อาคารเปรมบุรฉัตร จุฬาลงกรณ์มหาวิทยาลัย ถนนพญาไท แขวงปทุมวัน เขตปทุมวัน กรุงเทพมหานคร 10330
ประวัติ
นับตั้งแต่มีการสถาปนาจุฬาลงกรณ์มหาวิทยาลัยจนถึงปี พ.ศ. 2513 การเรียนการสอนภาษาอังกฤษในจุฬาลงกรณ์มหาวิทยาลัยเป็นเรื่องที่สำคัญและมีอยู่ในทุกภาคส่วนทางวิชาการของจุฬาฯ ตลอดช่วงระยะเวลานี้คณะอักษรศาสตร์ จุฬาลงกรณ์มหาวิทยาลัยเป็นองค์กรหลักในการจัดการเรียนการสอนให้กับหลายคณะและนิสิตของคณะอักษรศาสตร์เองด้วย ทำให้ไม่สามารถจัดการเรียนการสอนได้อย่างมีประสิทธิภาพ
ในปี พ.ศ. 2515 ก่อนมีการจัดการให้เป็นระเบียบร่วมกับบริติช เคานซิล ดร.ฟรานซิส ซี. จอห์นสัน ได้ทำการสำรวจระบบการสอนภาษาอังกฤษที่มีอยู่เดิมของจุฬาลงกรณ์มหาวิทยาลัย เขาได้ให้คำแนะนำที่สำคัญว่า มหาวิทยาลัยควรมีการจัดตั้งสถาบันส่วนกลางของมหาวิทยาลัยเพื่อให้บริการการสอนระดับกับนิสิตระดับปริญญาตรีทุกคน ราวสองเดือนต่อมา จุฬาฯ รับแนวคิดนี้และจัดตั้งคณะกรรมการเพื่อจัดทำรายละเอียดเพื่อจัดตั้งสถาบันลักษณะที่ ดร.ฟรานซิส ได้แนะนำมา ในขณะเดียวกันจุฬาฯ ก็ได้ติดต่อบริติช เคานซิลเพื่อขอความช่วยเหลือจากผู้เชี่ยวชาญเพื่อให้คำแนะนำเกี่ยวกับโครงการจัดตั้งสถาบันนี้ แต่ไม่สามารถทำได้เนื่องจากมีปัญหาบางอย่างในการเจรจาระหว่างรัฐบาลสหราชอาณาจักรกับกรมวิเทศสหการ (Department of Technical and Economic Cooperation – DTEC) เหตุนี้ทำให้โครงการต้องถูกพักเอาไว้ชั่วคราวจนถึงปี พ.ศ. 2518 จุฬาฯได้ดำเนินโครงการสถาบันภาษาต่อ
ในปี พ.ศ. 2520 โครงสถาบันภาษาได้พัฒนาครั้งใหญ่สถาบันภาษาได้ก่อตั้งขึ้นอย่างเป็นทางการในจุฬาลงกรณ์มหาวิทยาลัยตามประกาศของคณะปฏิวัติ ฉบับที่ 11 ลงวันที่ 7 พฤศจิกายน 2520 เพื่อให้บริการสอนและฝึกฝนภาษาอังกฤษ พร้อมทั้งการทำงานวิจัยและทดลองพัฒนาการเรียนการสอน ในปัจจุบันสถาบันภาษาได้ทำการสอนภาษาอังกฤษให้กับคณะวิชาทุกคณะในจุฬาลงกรณ์มหาวิทยาลัยพร้อมกับการส่งเสริมลักษณะนิสัยให้นิสิตสืบค้นและพัฒนาทักษะตามความสนใจ
ศูนย์การเรียนรู้ด้วยตนเอง
สถาบันภาษา จุฬาลงกรณ์มหาวิทยาลัย ได้จัดตั้งศูนย์การเรียนรู้ด้วยตนเอง (Self Access Learning Center; SALC) ที่อาคารเปรมบุรฉัตร ชั้นสองตั้งแต่ภาคเรียนที่ 1 ปีการศึกษา 2533 ตามแนวคิดใหม่ว่า มหาวิทยาลัยเป็น “แหล่งค้นคว้าวิจัย” (College of Inquiry) ทั้งนี้ถือได้ว่าเป็นศูนย์การเรียนรู้ด้วยตนเองแห่งแรกๆ ของประเทศไทย ภายในศูนย์ฯ ได้จัดเตรียมทรัพยากรสารสนเทศภาษาอังกฤษหลากหลาย และคอมพิวเตอร์ติดตั้งซอฟต์แวร์สำหรับฝึกทักษะ ฟัง พูด อ่าน เขียน เช่น Tell Me More, English Discoveries, English20 Interactive บริการพื้นที่สำหรับกิจกรรมการเรียนรู้หลายอย่างแก่นิสิตจุฬาฯ ดังนี้
เพลิงพรางเทียน
เพลิงพรางเทียน เป็นนวนิยาย แนว พีเรียด แฟนตาซี ดราม่า และ โรแมนติก ของ หัสวีร์ ได้ถูกสร้างเป็นละครทางสถานีโทรทัศน์ไทยทีวีสีช่อง 3 ออกอากาศในปี พ.ศ. 2562 บทโทรทัศน์โดย ปานตะวัน กำกับการแสดงโดย วรวิทย์ ศรีสุภาพ ผลิตโดย บริษัท กู๊ด ฟิลลิ่ง จำกัด นำแสดงโดย พงศกร เมตตาริกานนท์, ณัฏฐณิชา ดังวัธนาวณิชย์ , ณัฐฐชาช์ บุญประชม ออกอากาศทุกวัน ศุกร์ เวลา 20.45 น. และวันเสาร์ อาทิตย์ เวลา 20.10 น. เริ่มวันที่ 18 พฤษภาคม 2562 - 14 มิถุนายน 2562 โดยละครเรื่องนี้ได้เรตติ้ง4.9
รอยัลสทิวเวิร์ต
รอยัลสทิวเวิร์ต หรือ รอยัลสทิวเวิร์ตทาร์ทัน (Royal Stewart หรือ Royal Stuart tartan) เป็นผ้าทาร์ทัน หรือผ้าลายสกอต ที่รู้จักกันเป็นอย่างดีมีประวัติย้อนหลังไปถึงราชวงศ์สทิวเวิร์ต และยังเป็นแบบผ้าทาร์ทันส่วนพระองค์ในสมเด็จพระราชินีนาถเอลิซาเบธที่ 2 ลายผ้า (sett) นี้มีการเผยแพร่อย่างเป็นทางการครั้งแรกในปี ค.ศ. 1831 ในหนังสือ The Scottish Gael โดยเจมส์ โลแกน (James Logan) นี้สวมใส่โดยนักเป่าปี่สกอตของกองพันทหารราบที่ 3 แห่งสกอตแลนด์ หรือ Black Watch, กองทหารม้ารักษาพระองค์ Royal Scots Dragoon Guards และกองทหารราบรักษาพระองค์ Scots Guards รวมถึงกลุ่มพลเรือนบางกลุ่มที่ได้รับการคัดเลือก โบลตันที่ 5 และกองลูกเสือพอตเตอร์สบาร์ที่ 5 สวมผ้าพันคอลายผ้านี้อย่างเป็นทางการโดยได้รับพระบรมราชานุญาตจากสมเด็จพระราชินี วงดุริยางค์ the Queen's Bands จากมหาวิทยาลัยควีนสวมผ้าลายรอยัลสทิวเวิร์ตเป็นส่วนหนึ่งของเครื่องแบบอย่างเป็นทางการ เช่นเดียวกับวงเครื่องเป่าปี่สกอตของกรมตำรวจวินนิเพก ผ้าลายนี้อาจได้รับการสวมใส่โดยสมาชิกที่เข้าร่วมหลักสูตรฝึกอบรมผู้นำสายตรวจ
ตามหลักการผ้าลายรอยัลสทิวเวิร์ตนี้ไม่ควรสวมใส่โดยไม่ได้รับพระบรมราชานุญาตอย่างเป็นทางการ อย่างไรก็ตามหน่วยงาน Scottish Register of Tartans ตั้งข้อสังเกตว่าในทางปฏิบัติ เนื่องจากความนิยม ผ้าลายนี้ได้กลายเป็นผ้าทาร์ทันสากล ที่ใครก็ตามที่ไม่มีผ้าทาร์ทันประจำตระกูลสามารถสวมใส่ได้ "ในลักษณะเดียวกับที่ชนเผ่าจะสวมผ้าทาร์ทันของหัวหน้าเผ่า เป็นการเหมาะสมสำหรับทุกคนที่เป็นพสกนิกรในพระราชินีที่จะสวมผ้าลายรอยัลสทิวเวิร์ต" คอลิน ฮัตเชสัน (Colin W Hutcheson) กล่าวถึงความเป็นสากลนี้ว่า "เกิดจากการทำให้เป็นการค้าในช่วงไม่นานนี้" ตามธรรมเนียมแล้วผ้าลายแบล็กวอต์ช (Black Watch หรือที่รู้จักในชื่อ Old Campbell, Grant Hunting, Universal, Government) และผ้าลายฮันติงสทิวเวิร์ต (Hunting Stewart) ถูกใช้เป็นผ้าทาร์ทันสากลและไม่จำเป็นต้องได้รับการอนุญาต
ในคริสต์ทศวรรษ 1960 ผ้าลายรอยัลสทิวเวิร์ตได้กลายเป็นที่รู้จักกันดีในวงการแข่งรถ โดยแจ็คกี สจวร์ต (Jackie Stewart) แชมป์โลกฟอร์มูลาวัน 3 สมัย จากสกอตแลนด์ใช้ลายผ้าแบบรอยัลสทิวเวิร์ตติดรอบหมวกกันน๊อกของเขา ในช่วงปลายคริสต์ทศวรรษ 1970 ผ้าลายนี้ได้รับความนิยมนำไปประยุกต์ในแฟชั่นพังก์
ปาอัมตูมากัต
ปาอัมตูมากัต (pa amb tomàquet,, แปลว่า "ขนมปังกับมะเขือเทศ") เป็นอาหารแบบฉบับชนิดหนึ่งของแคว้นกาตาลุญญาและเกาะมาจอร์กาในหมู่เกาะแบลีแอริก ประเทศสเปน ปาอัมตูมากัตมีส่วนประกอบหลักคือขนมปังซึ่งสามารถนำไปปิ้งก่อนได้ หรือขนมปังค้างคืนที่มีเนื้อแข็ง จากนั้นก็นำมะเขือเทศสดมาขูดทาไปมากับหน้าขนมปัง พอทาเสร็จก็จึงโรยหน้าขนมปังด้วยน้ำมันมะกอกและเกลือเล็กน้อย บางท้องถิ่นอาจนำกระเทียมมาขูดทาไปมาด้วย
ISO 3166-2:ID
ISO 3166-2:ID เป็นรายการรหัสสำหรับประเทศอินโดนีเซีย ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
ในปัจจุบันสำหรับประเทศอินโดนีเซีย ISO 3166-2 มีความหมายถึงเขตการปกครองย่อยสองระดับดังนี้
รหัสแต่ละตัวจะแบ่งเป็นสองส่วน ซึ่งคั่นด้วยยติภังค์ (-) ส่วนแรกคือ ID ซึ่งเป็นรหัสประเทศตามมาตรฐาน ISO 3166-1 แบบสองอักขระของประเทศอินโดนีเซีย และส่วนที่สองเป็นตัวอักษรสองอักขระ
เซฮ์รา กือเนช
เซฮ์รา กือเนช (Zehra Güneş) เกิดเมื่อวันที่ 7 กรกฎาคม ค.ศ. 1999 เป็นนักวอลเลย์บอลหญิงชาวตุรกี เล่นในตำแหน่งตัวบล็อกกลาง ปัจจุบันเล่นให้แก่สโมสรวาคึฟบังค์สปอร์คูลือบือ และเป็นนักกีฬาทีมวอลเลย์บอลหญิงทีมชาติตุรกี
การพลัดหลง (ชีววิทยา)
โดยทั่วไปการพลัดหลงเกิดขึ้นในสัตว์หลายชนิด เช่น นก แมลง สัตว์เลี้ยงลูกด้วยนม และเต่าทะเล
นก
ในซีกโลกเหนือ โดยปกติทุกปีนกอพยพทั่วไปมีการอพยพลงใต้ในฤดูหนาว และบินกลับในฤดูใบไม้ผลิซึ่งเป็นช่วงผสมพันธุ์ของนกที่โตเต็มวัย แต่ในบางครั้งนกที่โตเต็มวัยที่อายุยังน้อยและไม่มีประสบการณ์ในหลายสายพันธุ์ อาจผ่านเลยช่วงเวลาการผสมพันธุ์นี้ และบินอพยพขึ้นทางเหนือเมื่อสิ่นสุดฤดูใบไม้ผลิ อพยพเลยไกลออกไปทางเหนือกว่าเดิม (นกประเภทนี้เรียกว่า spring overshoots )
ในฤดูใบไม้ร่วง นกอายุยังน้อยบางตัวแทนที่จะมุ่งหน้าไปยังพื้นที่หลบหนาวตามปกติ กลับใช้เส้นทางการอพยพที่ "ไม่ถูกต้อง" ไปยังพื้นที่นอกเส้นทางการอพยพตามปกติ ได้แก่ นกเกาะคอนจากไซบีเรียหลายสายพันธุ์ ซึ่งปกติในฤดูหนาวจะอพยพลงใต้สู่เอเชียตะวันออกเฉียงใต้ แต่กลับพบในยุโรปตะวันตกเฉียงเหนือ เช่น นกกระจิบอาร์กติก พบในสหราชอาณาจักร ซึ่งเรียกว่าการ อพยพแบบย้อนกลับ โดยที่นกอพยพไปในทิศทางตรงกันข้ามกับที่คาดไว้ (เช่น บินไปทางตะวันตกเฉียงเหนือแทนที่จะเป็นตะวันออกเฉียงใต้) โดยยังไม่ทราบสาเหตุของการกระทำนี้ แต่สันนิษฐานว่าอาจเกิดการกลายพันธุ์ทางพันธุกรรม หรือความผิดปกติอื่น ๆ ที่เกี่ยวข้องกับความไวต่อสนามแม่เหล็กของนก
นกชนิดอื่น ๆ อาจพลัดหลงจากพายุที่พัดพาข้ามมหาสมุทร เช่น นกในอเมริกาเหนือบางตัวปลิวข้ามมหาสมุทรแอตแลนติกไปยังยุโรป นกยังสามารถถูกพัดออกสู่มหาสมุทร เมื่อร่างกายอ่อนเพลีย โดยจำเป็นต้องร่อนลงบนเรือและอาจถูกพาไปยังจุดหมายปลายทางของเรือแทน
นกพลัดหลง จำนวนมากไม่สามารถดำรงพันธุ์ในพื้นที่ใหม่ได้ เนื่องจากมีจำนวนไม่เพียงพอที่จะสร้างประชากรใหม่ โดยตัวอย่างที่โดดเด่นของนกพลัดหลง (นกบกที่ปลิวไปในทะเล) ที่สามารถดำรงพันธุ์ในพื้นที่ใหม่ได้ที่พบในหมู่เกาะในมหาสมุทรที่แยกตัวออกไปไกล เช่น นกปรอดผึ้งฮาวาย และ นกฟินช์ของดาร์วิน
แมลง
มีการบันทึกจากหลายกลุ่มวิจัยในเรื่อง แมลงพลัดหลง โดยเฉพาะอย่างยิ่งการศึกษาใน ผีเสื้อ ผีเสื้อกลางคืน และ แมลงปอ
สัตว์เลี้ยงลูกด้วยนม
ในสัตว์เลี้ยงลูกด้วยนมมีการบันทึกข้อมูลของ สัตว์พลัดหลง ได้แก่ ค้างคาว แมวน้ำ วาฬ พะยูนแมนนาที วาฬเบลูกา เสือคูการ์ และอื่น ๆ
สัตว์เลื้อยคลาน
สัตว์พลัดหลง ประเภทสัตว์เลื้อยคลานที่มีการบันทึก ได้แก่ เต่าทะเล งู (เช่น Pelamis platura ) จระเข้ และอาจพบในกิ้งก่า ซึ่งมีแนวโน้มว่าเป็นปรากฏการณ์ที่ค่อนข้างแพร่หลายในกลุ่มสัตว์เลื้อยคลาน จระเข้น้ำเค็มมีแนวโน้มสูงที่จะเป็นสัตว์พลัดหลง โดยบางครั้งถูกบันทึกการปรากฏตัวในสถานที่แปลก ๆ เช่น ฟีจี อิโวะจิมะ และแม้แต่ทะเลญี่ปุ่น
พฤกษศาสตร์
โดยทั่วไปคำว่า พลัดหลง (vagrant) มักใช้ในสัตว์ แต่ยังอาจใช้กับพืช (เช่น Gleason และ Cronquist, 1991) เพื่ออ้างถึงพืชที่เติบโตห่างไกลจากถิ่นปกติของสปีชีส์ (โดยเฉพาะทางเหนือสุดของถิ่นปกติของสปีชีส์) โดยมีความหมายแฝงว่าเป็นประชากรชั่วคราว สำหรับในบริบทของไลเคน รูปแบบหรือสายพันธุ์พลัดหลงเกิดขึ้นโดยง่ายเพียงหลุดออกจากพื้นผิวตั้งต้น และไม่จำเป็นต้องหมายถึงการอยู่นอกถิ่นการกระจายพันธุ์
การลงประชามติเงินให้กู้กรีซ พ.ศ. 2558
การออกเสียงประชามติเพื่อตัดสินใจว่ากรีซจะยอมรับเงื่อนไขการช่วยเหลือวิกฤติหนี้สาธารณะภายในประเทศหรือไม่ ซึ่งเสนอโดยคณะกรรมการยุโรป กองทุนการเงินระหว่างประเทศ และธนาคารกลางยุโรปเมื่อ 25 มิถุนายน 2558 ได้มีการลงประชามติเมื่อ 5 กรกฎาคม 2558 นายกรัฐมนตรีอาเลกซิส ซีปรัส ประกาศให้มีการลงประชามติในตอนเช้าตรู่ของวันที่ 27 มิถุนายน 2558 และเป็นที่รับรองในวันถัดมาโดยรัฐสภาและประธานาธิบดี ซึ่งเป็นการลงประชามติครั้งแรกหลังจากการลงประชาติมติสาธารณรัฐในปี 2507 และเป็นการลงประชามติครั้งแรกของกรีซที่ไม่เกี่ยวข้องกับรูปแบบการปกครองของประเทศ
ผลการลงประชามติข้อเสนอในการช่วยเหลือได้ถูกปฎิเสธโดยเสียงส่วนใหญ่ร้อยละ 61 ต่อร้อยละ 39 ผลการลงประชามติยังทำให้อันโดนิส ซามารัส ผู้นำฝ่ายค้านและหัวหน้าพรรคประชาธิปไตยใหม่ต้องออกจากตำแหน่ง
Sycozoa
Sycozoa เป็นสกุลของยูโรคอร์ดาตาที่อยู่ในวงศ์ Holozoidae
สปีชีส์ในสกุลนี้พบในซีกโลกใต้
สปีชีส์ในสกุลนี้ ได้แก่:
บาคลาวา
บาคลาวา (baklava), บากลาวา (ตุรกีออตโตมัน: باقلوا) หรือ บักลาวะฮ์ (بقلاوة) เป็นขนมที่ทำด้วยแผ่นฟีลโล (phyllo) และถั่วเปลือกแข็ง ซึ่งเชื่อมติดอยู่ด้วยกันด้วยน้ำเชื่อมหรือน้ำผึ้ง เป็นขนมจากจักรวรรดิออตโตมันเก่า ปัจจุบันนิยมรับประทานในเอเชียกลางและเอเชียตะวันตกเฉียงใต้
ประเทศซิมบับเวในพาราลิมปิกฤดูร้อน 2016
ประเทศซิมบับเว เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติซิมบับเวเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 6 คนใน 2 ชนิดกีฬา
กรีฑา
ผลการแข่งขันดังนี้ :
อิงเงอบอร์กแห่งเดนมาร์ก สมเด็จพระราชินีแห่งนอร์เวย์
อิงเงอบอร์ก อีริคสด็อทเทอร์ (ราว ค.ศ. 1244 - 24/26 มีนาคม ค.ศ. 1287) ทรงเป็นเจ้าหญิงเดนมาร์ก พระนางได้อภิเษกสมรสกับพระเจ้ามักนุสที่ 6 แห่งนอร์เวย์ จึงได้เป็นสมเด็จพระราชินีแห่งนอร์เวย์ ต่อมาทรงดำรงเป็นสมเด็จพระพันปีหลวง และทรงมีบทบาทสำคัญทางการเมืองในช่วงที่พระราชโอรสคือ พระเจ้าอีริคที่ 2 แห่งนอร์เวย์ ยังไม่บรรลุนิติภาวะ
พระราชประวัติ
เจ้าหญิงอิงเงอบอร์กเป็นพระราชธิดาในพระเจ้าอีริคที่ 4 แห่งเดนมาร์กกับจัตตาแห่งแซกโซนี เจ้าหญิงมีพระชนมายุเพียง 6 พรรษาในช่วงที่พระราชบิดาถูกลอบปลงพระชนม์ สมเด็จพระพันปีหลวงจัตตา พระราชมารดาได้เสด็จกลับแซกโซนีและเสกสมรสใหม่กับบูร์ชาดที่ 8 เคานท์แห่งเคอร์ฟูร์ต-โรเซินบูร์ก เจ้าหญิงอิงเงอบอร์ก พร้อมพระเชษฐภคินีและพระขนิษฐาอีก 2 พระองค์ ต้องประทับในราชสำนักของพระเจ้าคริสตอฟเฟอร์ที่ 1 แห่งเดนมาร์ก ผู้เป็นสมเด็จอา และสมเด็จพระราชินีมาร์เกเรเธ ซัมบีเรีย พระมเหสีของพระองค์ เจ้าหญิงทั้งสี่เป็นทายาทสืบที่ดินมากมายในเดนมาร์ก ซึ่งจะนำไปสู่การต่อสู้เพื่อเรียกร้องมรดกคืนของพระนางอิงเกอบอร์กซึ่งเป็นสิทธิที่พระนางควรได้รับจากพระราชบิดาที่ถูกปลงพระชนม์ จะทำให้นอร์เวย์เกิดความขัดแย้งกับเดนมาร์กเป็นระยะเวลาหลายทศวรรษต่อมา
เจ้าหญิงอิงเงอบอร์กได้รับสัญญาการเสกสมรสจากคณะสำเร็จราชการเดนมาร์ก ที่จะให้เจ้าหญิงเสกสมรสกับเจ้าชายมักนุส องค์รัชทายาทในพระเจ้าโฮกุนที่ 4 แห่งนอร์เวย์ เจ้าหญิงอิงเงอบอร์กเสด็จมาถึงเมืองทึนแบร์ในวันที่ 28 กรกฎาคม ค.ศ. 1261 หลังจากเสด็จกลับมาจากการอบรมสั่งสอนของกษัตริย์โฮกุนในอารามที่เมืองฮอร์เซนส์ ในวันที่ 11 กันยายน ค.ศ. 1261 พระนางได้เสกสมรสกับเจ้าชายมักนุสที่เมืองบาร์เกิน เจ้าชายมักนุสและเจ้าหญิงอิงเงอบอร์กทรงได้รับการสวมมงกุฎทันทีหลังพิธีเสกสมรส เจ้าชายมักนุสทรงได้รับดินแดนศักดินารีฟีลเคอเป็นทรัพย์สินส่วนพระองค์ การเสกสมรสครั้งนี้มีการระบุว่าทั้งสองพระองค์ทรงมีความสุข
ในวันที่ 16 ธันวาคม ค.ศ. 1263 พระเจ้าโฮกุนที่ 4 แห่งนอร์เวย์เสด็จสวรรคตขณะทรงสู้รบกับพระเจ้าอเล็กซานเดอร์ที่ 3 แห่งสกอตแลนด์ในกรณีพิพาทหมู่เกาะเฮบริดีส และทำให้เจ้าชายมักนุสได้เป็นพระมหากษัตริย์นอร์เวย์ ในขณะที่ดำรงตำแหน่งสมเด็จพระราชินี พระนางอิงเงอบอร์กไม่ทรงมีส่วนร่วมทางการเมืองมากนัก พระโอรสองค์ใหญ่ 2 พระองค์ คือ เจ้าชายโอลาฟ (ค.ศ. 1262 - 15 มีนาคม ค.ศ. 1267) และเจ้าชายมักนุส (ค.ศ. 1264) สิ้นพระชนม์เมื่อทรงพระเยาว์ แต่พระราชโอรสองค์เล็กทั้งสองพระองค์ได้เป็นพระมหากษัตริย์สืบต่อมาคือ พระเจ้าอีริคที่ 2 แห่งนอร์เวย์และพระเจ้าโฮกุนที่ 5 แห่งนอร์เวย์
องค์การระหว่างประเทศเพื่อการอนุรักษ์ธรรมชาติ
องค์การระหว่างประเทศเพื่อการอนุรักษ์ธรรมชาติ (International Union for Conservation of Nature) หรือ ไอยูซีเอ็น (IUCN) ชื่อเต็มว่า องค์การระหว่างประเทศเพื่อการอนุรักษ์ธรรมชาติและทรัพยากรธรรมชาติ (International Union for Conservation of Nature and Natural Resources) เป็นองค์การระหว่างประเทศที่ทำงานด้านการอนุรักษ์ธรรมชาติและการใช้ทรัพยากรธรรมชาติอย่างยั่งยืน โดยมีส่วนร่วมในการรวบรวมและวิเคราะห์ข้อมูล วิจัย ทำโครงการภาคสนาม ให้การสนับสนุน และจัดการศึกษา ภายใต้ภารกิจ "ชักจูง กระตุ้น และสงเคราะห์สังคมทั่วโลกให้อนุรักษ์ธรรมชาติ และสร้างความเชื่อมั่นว่า การใช้ทรัพยากรธรรมชาติด้วยประการใด ๆ จะเป็นไปอย่างเสมอภาคและมีความยั่งยืนทางนิเวศ" ("influence, encourage and assist societies throughout the world to conserve nature and to ensure that any use of natural resources is equitable and ecologically sustainable")
อิงเงอบอร์กแห่งเดนมาร์ก สมเด็จพระราชินีแห่งนอร์เวย์
พระราชประวัติ
ในปีค.ศ. 1280 พระนางทรงตกพุ่มหม้าย สมเด็จพระพันปีหลวงอิงเงอบอร์กทรงเป็นผู้นำประเทศคนสำคัญในช่วงที่กษัตริย์อีริคที่ 2 ยังทรงพระเยาว์ แม้ว่าพระนางจะไม่ทรงดำรงเป็นผู้สำเร็จราชการแทนพระองค์อย่างเป็นทางการ อิทธิพลทางการเมืองของพระนางมีเพิ่มมากขึ้นเมื่อพระราชโอรสทรงบรรลุนิติภาวะใน ค.ศ. 1283 พันธมิตรทางการเมืองหลักของพระนางคือ อัลฟ์ เออลิงส์สัน ซึ่งเป็นพระญาติของกษัตริย์มักนุสที่ 6 พระสวามีของพระนางและดำรงตำแหน่งผู้ว่าการบอร์การ์ซิสเซลซึ่งปัจจุบันคือ เอิตโฟลด์
ในช่วงรัชกาลของพระเจ้าอีริคที่ 5 แห่งเดนมาร์ก พระญาติของพระนาง สมเด็จพระพันปีหลวงอิงเงอบอร์กทรงเริ่มมีกรณีพิพาทในเรื่องพระราชมรดกของพระนาง ซึ่งพระนางไม่ทรงเคยได้รับเลย ความบาดหมางครั้งนี้สร้างความเกลียดชังกันระหว่างนอร์เวย์และสันนิบาตฮันซาในเยอรมัน และความสัมพันธ์ที่ตึงเครียดกับเดนมาร์ก ขุนนางหลายคนในเดนมาร์ก รวมถึงเคานท์จาค็อบแห่งฮัลลันด์ ได้เข้าอยู่ฝ่ายพระนางเพื่อต่อต้านเดนมาร์ก แต่สมเด็จพระพันปีหลวงอิงเงอบอร์กกลับสิ้นพระชนม์เสียก่อนที่เรื่องพิพาทนี้สิ้นสุด
องค์การระหว่างประเทศเพื่อการอนุรักษ์ธรรมชาติ
ไอยูซีเอ็นมีมีสมาชิกเป็นองค์การรัฐบาลและองค์การนอกรัฐบาลกว่า 1,400 แห่ง คณะกรรมการของไอยูซีเอ็นมีนักวิทยาศาสตร์และผู้เชี่ยวชาญเข้าร่วมโดยสมัครใจกว่า 16,000 คน ไอยูซีเอ็นยังมีพนักงานราว 1,000 คนที่ทำงานเต็มเวลาในประเทศกว่า 50 แห่ง ส่วนไอยูซีเอ็นเองนั้นมีสำนักงานใหญ่อยู่ ณ แกลนด์ สวิตเซอร์แลนด์
อิงเงอบอร์กแห่งเดนมาร์ก สมเด็จพระราชินีแห่งนอร์เวย์
อ้างอิง
1244 1287
องค์การระหว่างประเทศเพื่อการอนุรักษ์ธรรมชาติ
ไอยูซีเอ็นมีผู้สังเกตการณ์ประจำอยู่ ณ สหประชาชาติ และมีอำนาจให้คำปรึกษาแก่สหประชาชาติ ทั้งมีบทบาทในการบังคับใช้อนุสัญญาระหว่างประเทศหลายฉบับเกี่ยวกับการอนุรักษ์ธรรมชาติและความหลากหลายทางชีวภาพ ไอยูซีเอ็นมีบทบาทในการจัดตั้งกองทุนทั่วโลกเพื่อธรรมชาติ (World Wide Fund for Nature) และศูนย์เฝ้าระวังการอนุรักษ์โลก (World Conservation Monitoring Centre) ไอยูซีเอ็นยังเคยถูกวิจารณ์ที่ให้ความสำคัญแก่ธรรมชาติยิ่งกว่าผู้คนดั้งเดิมในท้องถิ่น ทั้งความสัมพันธ์ใกล้ชิดที่ไอยูซีเอ็นมีต่อภาคธุรกิจในปัจจุบันนั้นก็เป็นที่ถกเถียงกันมาก
ไอยูซีเอ็นจัดตั้งขึ้นใน ค.ศ. 1948 ระหว่าง ค.ศ. 1948–1956 ใช้ชื่อว่า องค์การระหว่างประเทศเพื่อพิทักษ์ธรรมชาติ (International Union for the Protection of Nature) และระหว่าง ค.ศ. 1990–2008 ใช้ชื่อว่า องค์การสากลว่าด้วยการอนุรักษ์ (World Conservation Union)
ไพโรโซม
ไพโรโซม (Pyrosomes) เป็นสิ่งมีชีวิตชนิดหนึ่ง เป็นสัตว์น้ำที่อยู่ในไฟลัมสัตว์มีแกนสันหลัง และไฟลัมย่อยยูโรคอร์ดาตา จัดอยู่ในสกุล Pyrosoma นอกจากนี้แล้วยังมีชื่อสามัญเรียกว่า "แตงกวาดองทะเล" (Sea pickles )
ไพโรโซม เป็นสัตว์ที่มีลำตัวโปร่งใส ลำตัวยาวเหมือนกรวยขนาดยาว สามารถเรืองแสงเป็นสีฟ้าหรือเขียวได้ เป็นสัตว์ที่หายาก แต่เป็นสัตว์ที่ไม่มีกะโหลกหรือขากรรไกรหรือกล้ามเนื้อ จึงไม่สามารถเคลื่อนไหวได้ด้วยตนเอง แต่จะล่องลอยไปตามกระแสน้ำ ไพโรโซมเกิดขึ้นจากการรวมตัวกันของสัตว์ขนาดเล็กลักษณะเหมือนแมงกะพรุนคือ "ซูอิก" (Zooid) จำนวนนับพันตัวรวมตัวกันอยู่ โดยเฉลี่ยแล้วจะมีความยาวประมาณ 30 เซนติเมตร หรือ 60 เซนติเมตร หรือแม้แต่มีความยาวแค่ไม่กี่เซนติเมตร แต่ก็มีการพบตัวที่มีความยาวถึง 30 หรือ 35 เมตร ขนาดเทียบเท่ากับวาฬขนาดใหญ่เลยทีเดียว
ไพโรโซม กินสาหร่ายขนาดเล็กที่ไม่สามารถมองได้ด้วยตาเปล่าเป็นอาหาร รวมถึงแพลงก์ตอน เป็นสัตว์ที่ไม่มีอันตรายต่อมนุษย์ แต่ทว่าสร้างความรำคาญให้แก่อุตสาหกรรมประมง โดยเฉพาะการประมงในสหรัฐอเมริกา เนื่องจากสามารถเกาะคลุมอุปกรณ์ประมงได้ ทำให้ไม่สามารถจับปลาได้ หากมีเป็นจำนวนมาก อาจต้องทำให้เรือประมงบางลำต้องย้ายที่ประมงหนี โดยบริเวณชายฝั่งของแคลิฟอร์เนียไม่เคยมีรายงานการพบไพโรโซมมาก่อนเลย จนกระทั่งในปี ค.ศ. 2012 มีรายการการพบครั้งแรกในแม่น้ำที่รัฐแคลิฟอร์เนีย จนปัจจุบันมีพบตลอดความยาวตั้งแต่แคลิฟอร์เนียไปจนถึงอลาสกา โดยเฉพาะฝั่งตะวันออกเฉียงใต้ของอลาสกา ที่นั่น เรือประมงต้องหยุดทำการประมงเนื่องจากการแพร่ระบาดของไพโรโซม ทั้งนี้เชื่อว่าเป็นผลมาจากภาวะโลกร้อน
การจำแนก
คำว่า Pysoroma หรือ Pyrosome มาจากภาษากรีกคำว่า pyro หมายถึง "ไฟ" และ soma หมายถึง "ร่างกาย"
อาร์ซีเอ
อาร์ซีเอ (RCA) อาจหมายถึง
ฟรูฟรู
กาย ซิกส์เวิร์ธ และ อิโมเก็น ฮีป ก่อตั้งวงในปี 2002 ในประเทศอังกฤษ ผลงานพวกเขาเป็นแนวป็อป, และ Downtempo ผลงานสร้างชื่อของพวกเขาคือ สร้างชื่อให้ "Let Go" และ "Must Be Dreaming" ต่อมาแยกวง ในปี 2003
อ้างอิง
Imogen Heap
ตัวเลขอาหรับตะวันออก
ตัวเลขอาหรับตะวันออก (Eastern Arabic numerals) มีอีกชื่อว่า ตัวเลขอาหรับ-อินเดีย (Arabic-Indic numerals) หรือ ตัวเลขอินโด–อารบิก (Indo–Arabic numerals) เป็นสัญลักษณ์ที่ใช้แทนเลขโดดร่วมกับชุดตัวอักษรอาหรับในประเทศแถบอัลมัชริก (ส่วนตะวันออกของโลกอาหรับ), คาบสมุทรอาหรับ และรูปแบบอื่นในประเทศที่ใช้ตัวเลขเปอร์เซียในที่ราบสูงอิหร่านและเอเชีย
ต้นกำเนิด
ตัวเลขนี้มีที่มาจากระบบตัวเลขอินเดียโบราณ ซึ่งนำกลับมาใช้ใหม่ในช่วงยุคทองของอิสลามในหนังสือ On the Calculation with Hindic Numerals ที่เขียนโดยนักคณิตศาสตร์และวิศวกรชาวเปอร์เซียนาม อัลเคาะวาริซมี
ชื่ออื่น
ตัวเลขเหล่านี้มีชื่อในภาษาอาหรับว่า อัรกอมฮินดียะฮ์ (أَرْقَام هِنْدِيَّة) ส่วนในภาษาอังกฤษบางครั้งมีอีกชื่อเรียกว่า ตัวเลขอินเดีย (Indic numerals) หรือ ตัวเลขอาหรับ-อินเดีย (Arabic-Indic numerals) อย่างไรก็ตาม บางครั้งคำเหล่านี้ไม่นิยมใช้งานเพราะอาจทำให้เกิดความสับสนกับระบบตัวเลขฮินดู-อารบิกที่ใช้อักษรตระกูลพราหมีในอนุทวีปอินเดีย
ตัวเลข
แต่ละตัวเลขในแบบเปอร์เซียมีจุดยูนิโคดต่างกัน แม้ว่าจะมีรูปร่างคล้ายกับตัวเลขอาหรับตะวันออกก็ตาม อย่างไรก็ตาม รูปแบบที่ใช้ในภาษาอูรดู, สินธ์ และภาษาในเอเชียใต้อื่น ๆ ไม่ได้ใส่รหัสแยกจากแบบเปอร์เซีย
ตัวเลขเรียงจากตำแหน่งหลักน้อยสุดทางขวา และตำแหน่งหลักมากสุดทางซ้าย ซึ่งเหมือนกับรูปแบบของตัวเลขอาหรับตะวันตก แม้ว่าอักษรอาหรับเขียนจากขวาไปซ้ายก็ตาม
เครื่องหมายลบเขียนไว้ทางด้านขวาของจำนวน เช่น −٣ (−3)
เศษส่วนในบรรทัดเขียนด้วยการนำตัวเศษและตัวส่วนมาตั้งทางซ้ายและขวาของเครื่องหมายทับเศษส่วนตามลำดับ เช่น ٢/٧ (2⁄7).
จุลภาคปกติ, หรือสัญลักษณ์ ٫ ทำหน้าที่เป็นสัญลักษณ์แบ่งเลขฐานสิบ ดังปรากฏใน ٣,١٤١٥٩٢٦٥٣٥٨ (3.14159265358)
จุลภาคอาหรับ ، หรือสัญลักษณ์ ٬ อาจใช้เป็นตัวคั่นหลักพัน เช่น ١،٠٠٠،٠٠٠،٠٠٠ (1,000,000,000).
การใช้งานในปัจจุบัน
มีผู้ใช้งานตัวเลขอาหรับตะวันออกมากกว่าตัวเลขอาหรับตะวันตกในประเทศทางตะวันออกของโลกอารับ โดยเฉพาะในประเทศอิหร่านและอัฟกานิสถาน
ประเทศโซมาเลียในโอลิมปิกเยาวชนฤดูร้อน 2018
ประเทศโซมาเลีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโซมาเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศโซมาเลียไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
การบันทึกคลื่นไฟฟ้าสมอง
การบันทึกคลื่นไฟฟ้าในสมอง (Electroencephalography (EEG)) เป็นวิธีการวัดเพื่อบันทึกกิจกรรมไฟฟ้าในสมอง บริเวณรอบๆหนังศีรษะ การบันทึกคลื่นไฟฟ้าในสมองจะวัดความผันผวนของไฟฟ้าเนื่องมาจากการไหลของประจุไฟฟ้าภายในเซลล์ประสาทของสมอง ในทางคลินิกนั้น การบันทึกคลื่นไฟฟ้าในสมองหมายถึงการบันทึกกิจกรรมทางไฟฟ้าธรรมชาติของสมองในช่วงเวลาใดเวลาหนึ่งโดยใช้ขั้วไฟฟ้าหลายๆอันที่วางอยู่บนหนังศีรษะ In clinical contexts, EEG refers to the recording of the brain's spontaneous electrical activity over a period of time, สำหรับการวินิจฉัยโรคโดยทั่วไปมักจะดูที่สเปกตรัมความถี่ของสัญญาณ หมายถึง คาบการสั่นของเซลล์ประสาทนั้นสามารถสังเกตได้โดยการบันทึกคลื่นไฟฟ้าในสมอง
การบันทึกคลื่นไฟฟ้าในสมองมักจะถูกใช้เพื่อวินิจฉัยโรคลมชักโดยการอ่านคลื่นสัญญาณสมองสามารถสังเกตเห็นความผิดปกติได้ นอกจากนี้ ยังสามารถใช้เพื่อวินิจฉัยหาอาการนอนหลับไม่ปกติ โคม่า โรคสมอง และภาวะสมองตายได้ การบันทึกคลื่นไฟฟ้าในสมองเป็นวิธีการแรกในการเนื้องอกในสมองและโรคหลอดเลือดสมองรวมถึงการทำงานของสมองที่ผิดปกติอื่นๆ แต่โรคเหล่านี้มักจะต้องตรวจซ้ำด้วยเครื่องมือที่แม่นยำกว่า เช่น การสร้างภาพด้วยเรโซแนนซ์แม่เหล็ก หรือ การถ่ายภาพรังสีส่วนตัดอาศัยคอมพิวเตอร์ แม้การบันทึกคลื่นไฟฟ้าในสมองจะให้ข้อมูลไม่ละเอียดในเชิงพื้นที่ แต่ความละเอียดด้านเวลาก็ทำให้วิธีการนี้เป็นวิธีที่มีประสิทธิภาพในการวิจัยและวินิจฉัยบางชนิด โดยเฉพาะการศึกษาที่ต้องใช้ความละเอียดของเวลาระดับมิลลิวินาที
การบันทึกคลื่นไฟฟ้าในสมอง สามารถดัดแปลงเทคนิคได้หลายหลาย ไม่ว่าจะเป็นการตรวจศักยบันดล (Evoked potential) หรือการตรวจศักย์ไฟฟ้าสมองสัมพันธ์กับเหตุการณ์ (Event-related potential) อันเป็นเทคนิคที่ใช้กันมากในทางประชานศาสตร์ จิตวิทยาการรู้คิด และจิตสรีรวิทยา
การใช้ในเชิงคลินิก
ในหลายๆกรณี การบันทึกคลื่นไฟฟ้าสมองแบบปกติอาจจะไม่เพียงพอ โดยเฉพาะในกรณีที่ต้องการวัดคลื่นสมองในขณะที่ผู้ป่วยเกิดการชัก ในกรณีนี้ ผู้ป่วยจะต้องเข้ารับการรักษาเป็นผู้ป่วยในที่โรงพยาบาลหลายวันหรือหลายคืนโดยมีการบันทึกคลื่นไฟฟ้าสมองตลอดเวลา วิธีนี้จะทำให้แพทย์ได้ข้อมูลที่แม่นยำขึ้นว่าสมองส่วนใดที่เป็นต้นเหตุของโรคลมชัก และจะได้ศึกษาและวินิจฉัยเฉพาะจุดนั้นเป็นพิเศษ เพื่อการผ่าตัดและรักษาที่ถูกต้องต่อไป
หากแพทย์วินิจฉัยว่าผู้ป่วยโรคลมชักจะต้องเข้ารับการผ่าตัด มักจะต้องมีการหาจุดที่ก่อให้เกิดโรคลมชักที่แม่นยำเชิงพื้นที่กว่าการวัดที่หนังศีรษะ เนื่องจากน้ำหล่อสมองไขสันหลัง กะโหลกศีรษะ และหนังศีรษะอาจจะทำให้ศักย์ไฟฟ้าจากสมองถูกบิดเบือนได้ ในกรณีนี้ แพทย์มักจะผ่าตัดและฝังขั้วไฟฟ้าไว้ใต้เยื่อดูราของสมอง วิธีการนี้เรียกว่าวิธีการบันทึกคลื่นไฟฟ้าสมองจากสมองโดยตรง (Electrocorticography หรือ ECoG) สัญญาณจากการวัดโดยตรงมีความแตกต่างกับสัญญาณที่วัดได้ที่บริเวณหนังศีรษะ สามารถมองเห็นคลื่นศักย์ต่ำ ความถี่สูงที่ปกติจะมองไม่เห็นในระดับหนังศีรษะได้ด้วย นอกจากนั้น ขั้วไฟฟ้าของการวันสัญญาณโดยตรงนั้นยังมีขนาดเล็กกว่า ทำให้ใช้ศักย์ไฟฟ้าน้อยกว่าและวัดได้ละเอียดในเชิงเวลามากกว่า
การใช้ในเชิงวิจัย
การบันทึกคลื่นไฟฟ้าสมองและการตรวจศักย์ไฟฟ้าสมองสัมพันธ์กับเหตุการณ์โดยใช้คลื่นสมอง ถูกใช้กันมากในงานวิจัยทางประสาทวิทยาศาสตร์ ประชานศาสตร์ จิตวิทยาการรู้คิด จิตสรีรวิทยา และประสาทภาษาศาสตร์
ข้อดี
การบันทึกกิจกรรมสมองสามารถทำได้หลายวิธี ไม่ว่าจะเป็นการสร้างภาพโดยกิจด้วยเรโซแนนท์แม่เหล็ก (fMRI) การถ่ายภาพรังสีระนาบด้วยการปล่อยโพซิตรอน (PET) การบันทึกคลื่นแม่เหล็กสมอง (MEG) การวิเคราะห์สเปกตรัมด้วยเรโซแนนท์แม่เหล็กนิวเคลียร์ (NMR ) การบันทึกคลื่นไฟฟ้าสมองจากสมองโดยตรง (ECoG) การถ่ายภาพรังสีส่วนตัดอาศัยคอมพิวเตอร์ด้วยการปล่อยโฟตอนเชิงเดี่ยว (SPET) และการวิเคราะห์สเปกตรัมช่วงใกล้รังสีอินฟราเรด (NIRS) แต่การบันทึกคลื่นไฟฟ้าสมองก็มีข้อดีกว่าวิธีการเหล่านี้คือ
การเลือกตั้งทั่วไปในสหราชอาณาจักร พ.ศ. 2544
'''การเลือกตั้งทั่วไปในสหราชอาณาจักร พ.ศ. 2544''' จัดขึ้นเมื่อวันที่ 7 มิถุนายน พ.ศ. 2544 ในการเลือกตั้งครั้งนี้พรรคแรงงานได้รับที่นั่ง 413 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 2 ติดต่อกัน ส่วนพรรคอนุรักษนิยมได้รับที่นั่ง 166 ที่นั่ง ทำให้นายวิลเลียม เฮก ลาออกจากหัวหน้าพรรคอนุรักษนิยม และทำให้เขากลายเป็นหัวหน้าพรรคอนุรักษนิยมคนแรกที่ไม่ได้ดำรงตำแหน่งนายกรัฐมนตรีนับตั้งแต่ นายออสเตน เชมเบอร์เลน ดำรงตำแหน่งหัวหน้าพรรค และพรรคเสรีประชาธิปไตยได้รับที่นั่ง 52 ที่นั่ง
ฟาร์คราย 4
ฟาร์คราย 4 (Far Cry 4) เป็นวิดีโอเกมยิงมุมมองบุคคลที่หนึ่ง แอ็กชันผจญภัย พัฒนาโดยยูบิซอฟต์มอนทรีออล และจัดจำหน่ายโดยยูบิซอฟต์สำหรับเครื่องเพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และไมโครซอฟท์ วินโดวส์ เป็นเกมภาคต่อของเกมฟาร์คราย 3 (ค.ศ. 2012) และเป็นเกมลำดับที่สี่ของเกมชุดฟาร์คราย เกมวางจำหน่ายทั่วโลกสำหรับเพลย์สเตชัน 3, เพลย์สเตชัน 4,ไมโครซอฟท์ วินโดวส์, เอกซ์บอกซ์ 360 และเอกซ์บอกซ์วันในเดือนพฤศจิกายน ค.ศ. 2014
โครงเรื่อง
ระบบการเล่นแบบคนเดียวมีเนื้อเรื่องเกิดขึ้นในคีแรต (Kyrat) ดินแดนสมมุติตั้งอยู่ในเทือกเขาหิมาลัย ประเทศเนปาล ปกครองโดยราชาเผด็จการ พาแกน มิน (Pagan Min) ตัวละครที่ผู้เล่นบังคับคือ เอเจย์ กาเล (Ajay Ghale) ชาวคีแรตที่เติบโตในอเมริกาและกลับมาเพื่อนำเถ้ากระดูกของแม่โปรยไปตามสถานที่ต่าง ๆ หลังจากที่ย้ายออกไปอยู่กับแม่ขณะอายุได้สามขวบ อาจเพื่อหลบหนีอำนาจของมินหรือเป็นการลงโทษที่ไม่ได้ลูกสาวอย่างที่ตั้งใจไว้กับมินตั้งแต่ก่อนเอเจย์เกิด ไม่นานหลังจากเขามาถึงคีแรต เขาก็เข้าไปพัวพันกับสงครามกลางเมืองระหว่างพาแกน มินและองค์กรกบฏที่รู้จักกันในชื่อ โกลเดนพาต (Golden Path) (พ่อแม่ของเอเจย์เป็นผู้ริเริ่ม) ผู้เล่นสามารถเลือกได้อิสระว่าจะอยู่ข้างใคร และจะนำไปสู่ฉากจบที่ต่างกัน
โพสต์ดิสโก้
โพสต์ดิสโก้ (Post Disco) เป็นดนตรีแนวดิสโก้ ที่รวมองค์ประกอบของดนตรีอีเลกโทรนิก ดนตรีฟังก์ยุค ในยุค 70 ผสมผสานแนวดิสโก้กับดนตรีอีเลกโทรนิกแดนซ์เข้าด้วยกัน โพสต์ ดิสโก้ได้สืบทอดไปยังแนวใหม่ อย่าง ดนตรีเฮาส์ และ อัลเทอร์เนทีฟแดนซ์
Sigillina
Sigillina เป็นสกุลของยูโรคอร์ดาตาที่อยู่ในวงศ์ Holozoidae
สปีชีส์ในสกุลนี้พบในชายฝั่งของออสเตรเลีย มาเลเซีย แอฟริกาใต้ อเมริกาใต้ตอนใต้สุด
วัตนิค
วัตนิค (ватник) เป็นคำแฝงนัยดูหมิ่นทางการเมือง ใช้กันในรัสเซียและรัฐหลังสหภาพโซเวียตรัฐอื่น ๆ เพื่อหมายถึงผู้รักชาติแบบใฝ่สงคราม (jingoist) ที่ติดตามโฆษณาชวนเชื่อจากรัฐบาลรัสเซียอย่างเหนียวแน่น
การใช้คำว่า วัตนิค มีที่มาจากมีมที่อันตอน ชัดสกี ศิลปินชาวรัสเซีย เผยแพร่เป็นครั้งแรกทางสื่อสังคมวคอนตัคเต (เวคา) ใน ค.ศ. 2011 จากนั้นคำนี้จึงเริ่มเป็นที่นิยมในรัสเซียและยูเครน และแพร่กระจายไปในรัฐหลังสหภาพโซเวียตรัฐอื่น ๆ ในเวลาต่อมา ความหมายของคำสื่อถึงตัวการ์ตูนต้นฉบับตัวหนึ่งที่ทำจากเสื้อแจ็กเกตบุนวมเก่า ๆ สีเทา มีจมูกแดงก่ำจากการดื่มเหล้าอย่างต่อเนื่อง และมีขอบตาบวมช้ำจากการชกต่อยกับวัตนิคด้วยกัน และใช้เรียกผู้รักชาติอย่างหน้ามืดตามัวและก้าวร้าวที่คอยยัดเยียดมุมมองดั้งเดิมที่นำเสนอในสื่อของรัฐบาลรัสเซีย รวมทั้งใช้เรียกผู้ที่มาจาก "กองพันเว็บรัสเซีย" ชื่อ วัตนิค มาจากคำเรียกเสื้อแจ็กเกตบุนวม (เรียกอีกอย่างหนึ่งว่า เตโลเกรย์คา) ซึ่งประกอบขึ้นเป็นตัวการ์ตูนของชัดสกีนั่นเอง
อรรคพล สรสุชาติ
นายอรรคพล สรสุชาติ อดีตผู้อำนวยการสำนักงานส่งเสริมการจัดการประชุมและนิทรรศการ (องค์การมหาชน) อดีตโฆษกประจำสำนักนายกรัฐมนตรี ในรัฐบาลของนายชวน หลีกภัย (2 สมัย)
ประวัติ
นายอรรคพล สรสุชาติ มีชื่อเล่นว่า "โป" เกิดเมื่อวันที่ 22 ตุลาคม พ.ศ. 2502 ที่เขตบางรัก กรุงเทพมหานคร(จังหวัดพระนครในขณะนั้น)เป็นบุตรของนายอาคม สรสุชาติ กับนางพยุรี สรสุชาติ สำเร็จการศึกษาระดับปริญญาตรี สาขาวิศวกรรมอุตสาหการ จากวิทยาลัยเวิร์คซอฟ ประเทศอังกฤษ ระดับปริญญาโท สาขาการเมืองระหว่างประเทศ จากมหาวิทยาลัยนอร์ทติ้งแฮม และปริญญาเอกจากมหาวิทยาลัยลอนดอน ประเทศอังกฤษ นอกจากนั้นยังเข้าศึกษาในระดับปริญญาตรี สาขานิติศาสตร์ (ระบบทางไกล) จากมหาวิทยาลัยรังสิต ด้านชีวิตส่วนตัว ได้สมรสกับ สมิตา สรสุชาติ อดีตหัวหน้าพรรคมหาชน มีบุตรสองคน คือ พลายพล และแพรวตา สรสุชาติ
การทำงาน
นายอรรคพร สรสุชาติ เป็นสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ ครั้งแรกในการเลือกตั้งเดือนกันยายน พ.ศ. 2535 เคยดำรงตำแหน่ง โฆษกประจำสำนักนายกรัฐมนตรี ในรัฐบาลของนายชวน หลีกภัย 2 สมัย โดยสมัยแรกได้ดำรงตำแหน่งสืบต่อจากนายอภิสิทธิ์ เวชชาชีวะ และในปี พ.ศ. 2540 ต่อมาในปี พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ ต่อมาในการเลือกตั้ง พ.ศ. 2548 ได้ย้ายมาร่วมงานกับพรรคมหาชน และได้รับมอบหมายให้ทำหน้าที่รองหัวหน้าพรรค และผู้อำนวยการเลือกตั้ง ภาค กทม.ของพรรคด้วย และปี พ.ศ. 2551 ได้รับแต่งตั้งเป็นรองเลขาธิการนายกรัฐมนตรีฝ่ายการเมือง (รองนายกรัฐมนตรี พลตรีสนั่น ขจรประศาสน์)
กีฬาฟุตบอลในโอลิมปิกฤดูร้อน 2020 – รอบคัดเลือกหญิง
การแข่งขันฟุตบอลหญิงในโอลิมปิกฤดูร้อน 2020 รอบคัดเลือก เพื่อคัด 12 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าจัดการแข่งขัน 1 ทีม และอีก 11 ทีมคัดโดยสมาพันธ์ฟุตบอลทั้ง 6 ทวีป
เดอะ ทาทามิ กาแล็กซี
เดอะ ทาทามิ กาแล็กซี เป็นนวนิยายญี่ปุ่นในปี พ.ศ. 2547 เขียนโดยโทมิฮิโกะ โมริมิ และตีพิมพ์โดยสำนักพิมพ์โอตะ นิยายเล่าเรื่องในมุมมองบุคคลที่หนึ่ง ซึ่งผู้ที่เล่าเรื่องเป็นนักศึกษานิรนามที่มหาวิทยาลัยเกียวโต ผู้ระลึกถึงความโชคร้ายของตนในปีก่อนหน้าของชีวิตในมหาวิทยาลัย เนื้อเรื่องมี 4 บท แต่ละบทเล่าเรื่องราวในจักรวาลคู่ขนานที่เขาสมัครเข้าชมรมในมหาวิทยาลัยที่แตกต่างกัน
นวนิยายภาคต่อชื่อเรื่องว่า วันร้อนตับแลบ รีโมตแอร์ ไทม์แมชชีนบลูส์ ตีพิมพ์ในปี พ.ศ. 2563 โดยเป็นการรวมตัวละครของ เดอะ ทาทามิ กาแล็กซี เข้ากับเนื้อเรื่องของบทละครเวทีและภาพยนตร์เรื่อง ซัมเมอร์ไทม์แมชชีนบลูส์ ของมาโกโตะ อูเอดะ นวนิยายภาคต่อนี้มีการตีพิมพ์เป็นฉบับภาษาไทยโดยสำนักพิมพ์น้ำพุในปี พ.ศ. 2565
เดอะ ทาทามิ กาแล็กซี ได้รับการดัดแปลงเป็นซีรีส์อนิเมะโทรทัศน์ 11 ตอน สร้างโดยสตูดิโอแมดเฮาส์และกำกับโดยมาซาอากิ ยูอาซะ ออกอากาศทางผังรายการโนอิตามินะของช่องฟูจิทีวีในปี พ.ศ. 2553 อนิเมะดัดแปลงเรื่องนี้ได้รับการชื่นชมจากนักวิจารณ์ ได้รับรางวัลชนะเลิศในเทศกาลศิลปะสื่อญี่ปุ่นปี พ.ศ. 2553 ในสาขาแอนิเมชัน และในรางวัลโตเกียวอนิเมะปี พ.ศ. 2554 ในสาขาโทรทัศน์ ออริจินอลเน็ตแอนิเมชันดัดแปลงของเรื่อง วันร้อนตับแลบ รีโมตแอร์ ไทม์แมชชีนบลูส์ สร้างโดยสตูดิโอไซแอนซ์ซารุเริ่มฉายทางดิสนีย์+ ตั้งแต่เดือนกันยายนถึงตุลาคม พ.ศ. 2565
ฌูเวา กังเซลู
ฌูเวา เปดรู กาวากู กังเซลู (João Pedro Cavaco Cancelo; เกิด 27 พฤษภาคม ค.ศ. 1994) เป็นนักฟุตบอลอาชีพชาวโปรตุเกส ปัจจุบันเล่นให้แก่สโมสรฟุตบอลไบเอิร์นมิวนิกและทีมชาติโปรตุเกสในตำแหน่งฟุลแบ็กเป็นหลัก แต่ก็สามารถเล่นในตำแหน่งปีกได้ด้วย
ในระดับเยาวชนทุกรุ่นรวมกัน กังเซลูลงเล่น 75 ครั้งให้กับทีมชาติโปรตุเกสและทำประตูได้ 3 ประตู เขาเปิดตัวในฐานะผู้เล่นทีมชาติชุดใหญ่ใน ค.ศ. 2016
โปโลนํ้าในเอเชียนบีชเกมส์ 2014
โปโลน้ำในเอเชียนบีชเกมส์ 2014 จัดขึ้น ณ ภูเก็ต, ประเทศไทย ตั้งแต่วันที่ 15 ถึง 21 พฤศจิกายน ค.ศ. 2014
อ้างอิง
แหล่งข้อมูลอื่น
รัฐสภาไอซ์แลนด์
รัฐสภาไอซ์แลนด์ หรือ อัลทิงกิ (Alþingi Íslendinga, Parliament of Iceland) คือรัฐสภาแห่งไอซ์แลนด์ซึ่งถือเป็นรัฐสภาที่เก่าแก่ที่สุดในโลก  ก่อตั้งเมื่อ ค.ศ. 930 ที่เมือง Þingvellir ห่างจากเรคยาวิก (ซึ่งต่อมากลายเป็นเมืองหลวงของไอซ์แลนด์) ไปทางทิศตะวันออกประมาณ 45 km ในภายหลังจากการร่วมประเทศกับนอร์เวย์ใน ค.ศ. 1262 อัลทิงกิยังคงมีการประชุมสภาที่ Þingvellir อยู่จนถึง ค.ศ. 1800 และยกเลิกไป ต่อมาใน ค.ศ. 1844 ได้มีพระราชบัญญัติให้นำสภากลับมาทำหน้าที่อีกครั้งหนึ่งแต่ย้ายที่ประชุมไปอยู่ที่เรคยาวิก สภานิติบัญญัติที่เป็นระบบสภาเดี่ยวนั้นถูกนำกลับมาใช้ใน ค.ศ. 1845 และต่อมาใน ค.ศ. 1874 ได้ปรับเป็นระบบสองสภาโดยมีสภาที่สามที่มีบทบาทสำคัญต่อมาจนถึงค.ศ. 1991 สภาอัลทิงกิได้กลับมาเป็นสภาเดี่ยวอีกครั้งหนึ่ง
กูกอลเพลกซ์
กูกอลเพลกซ์ (googolplex) หมายถึง จำนวนมหาศาล (large number) จำนวนหนึ่งซึ่งมีค่าเท่ากับ 10กูกอล หรือ นั่นคือมีเลข 1 แล้วตามด้วยเลข 0 อีก 1 กูกอลตัวในเลขฐานสิบ
รัฐสภาไอซ์แลนด์
รัฐสภาไอซ์แลนด์ประกอบด้วยสมาชิกจำนวน 63 คน ที่มาจากการเลือกตั้งทุก 4 ปี โดยระบบสัดส่วนแบบบัญชีรายชื่อ ที่ทำการรัฐสภาปัจจุบัน คือ Alþingishúsið สร้างขึ้นในปีค.ศ. 1881 โดยก่อสร้างจากหินสกัดของไอซ์แลนด์
กูกอลเพลกซ์
ที่มาของชื่อ
ในปี ค.ศ. 1920 หลานชายของนักคณิตศาสตร์ เอดเวิร์ด แคสเนอร์ (Edward Kasner) ที่ชื่อว่า มิลทัน ซิรอตทา (Milton Sirotta) เคยนิยามคำจำกัดความของกูกอลเอาไว้ มิลทันจึงนิยามอีกคำหนึ่งเพิ่มคือกูกอลเพลกซ์ โดยให้ความหมายว่า "เลขหนึ่ง และตามด้วยการเขียนเลขศูนย์ไปจนกว่าคุณจะเหนื่อย" แคสเนอร์จึงดัดแปลงนิยามนั้นให้มีกฎเกณฑ์เพิ่มขึ้นเป็น "เพราะว่าต่างคนก็ต่างเหนื่อยในเวลาที่ต่างกัน และมันก็เป็นสิ่งที่ไม่ควรทำ เหมือนการนำคาร์เนรา (นักมวยแชมป์โลก) มาเป็นนักคณิตศาสตร์แทนที่ด็อกเตอร์ไอน์สไตน์ เนื่องจากเขามีความอดทนมากกว่า"
กูกอลเพลกซ์มากแค่ไหน
หนึ่งกูกอลนั้นก็ยังมากกว่าจำนวนอนุภาคในเอกภพที่มองเห็น ซึ่งมีค่าอยู่ระหว่าง 1079 ถึง 1081 และเมื่อกูกอลเพลกซ์เป็นจำนวนที่มีเลขศูนย์ถึง 10100 ตัว จึงเป็นไปไม่ได้เลยที่จะเขียนหรือเก็บบันทึกกูกอลเพลกซ์ให้เห็นเป็นจำนวนเต็มโดยไม่ใช้รูปเลขยกกำลัง
หรือหากตั้งใจจะพิมพ์จำนวนหลักของกูกอลเพลกซ์ด้วยฟอนต์ขนาด 1 พอยท์ที่อ่านไม่ออก และ 1 พอยท์ของ TeX นั้นกว้าง 0.3514598 มิลลิเมตร นั่นหมายความว่าจะต้องพิมพ์ให้ยาวถึง 3.5×1096 เมตรด้วยขนาดฟอนต์นั้น และเอกภพที่มองเห็นมีเส้นผ่านศูนย์กลางเพียง 7.4×1026 เมตร จึงหมายความว่าจะต้องเขียนหลักทั้งหมดของกูกอลเพลกซ์ยาวประมาณ 4.7×1069 เท่าของเส้นผ่านศูนย์กลางของเอกภพ
ซูตัน ชะฮ์รีร์
ซูตัน ชะฮ์รีร์ (Sutan Sjahrir) เป็นนายกรัฐมนตรีคนแรกของอินโดนีเซียในสมัยปฏิวัติ ดำรงตำแหน่งเมื่อเดือนตุลาคม พ.ศ. 2498 เขาเกิดในสุมาตราตะวันตกเมื่อ 5 มีนาคม พ.ศ. 2452 ได้ไปศึกษาต่อด้านกฎหมายที่เนเธอร์แลนด์ กลับมาสู่หมู่เกาะอินเดียตะวันออกของเนเธอร์แลนด์เมื่อ พ.ศ. 2474 และร่วมมือกับโมฮัมมัด ฮัตตาในการจัดตั้งพรรคชาตินิยมขึ้นใน พ.ศ. 2477 ต่อมาเขาถูกจับและถูกส่งตัวไปนิวกินีและบันดา
เมื่อญี่ปุ่นเข้ายึดครอง เขาปฏิเสธไม่ร่วมมือกับญี่ปุ่น และจัดตั้งขบวนการต่อต้านขนาดเล็กขึ้น เมื่อญี่ปุ่นแพ้สงครามแล้ว เขาได้ร่วมมือกับอามีร์ ชารีฟุดดิน ยึดอำนาจจากซูการ์โน เพื่อตั้งรัฐบาลที่ไม่มีภาพลักษณ์ว่าเคยร่วมมือกับญี่ปุ่น เขาได้เป็นนายกรัฐมนตรี ชะฮ์รีร์เรียกร้องเอกราชโดยใช้หลักการเจรจาแต่ล้มเหลวเพราะเนเธอร์แลนด์ใช้กำลังเข้ายึดครองอีก ในเดือนมีนาคม พ.ศ. 2489 ชะฮ์รีร์ได้ลอบเจรจากับเนเธอร์แลนด์ ให้สาธารณรัฐอินโดนีเซียมีอำนาจปกครองเกาะชวา มาดูรา และสุมาตรา ส่วนเกาะอื่น ๆ ให้อยู่ในอำนาจของเนเธอร์แลนด์ และจะตั้งสหพันธรัฐอินโดนีเซียในสหภาพเนเธอร์แลนด์-อินโดนีเซีย เมื่อความจริงถูกเปิดเผย ทำให้ชาวอินโดนีเซียผิดหวังมากจนชะฮ์รีร์ต้องลาออกและอามีร์ขึ้นเป็นนายกรัฐมนตรีแทนในเดือนกรกฎาคม พ.ศ. 2490
หลังจากนั้น ชะฮ์รีร์ก็ไม่ได้ดำรงตำแหน่งทางการเมืองใด ๆ อีก เขาเป็นหัวหน้าพรรคสังคมนิยมในการเลือกตั้ง พ.ศ. 2498 แต่ได้คะแนนเสียงเพียงร้อยละ 2 ต่อมาใน พ.ศ. 2505 เขาถูกจับเพราะสงสัยว่าเกี่ยวข้องกับกบฏ แต่เมื่อเขาเจ็บป่วยใน พ.ศ. 2508 ก็ได้รับอนุญาตให้ไปรักษาตัวที่สวิตเซอร์แลนด์ จนถึงแก่กรรมในเดือนเมษายน พ.ศ. 2509
ยุทธการที่ฮาร์คอฟครั้งที่ 1
ยุทธการที่ฮาร์คอฟครั้งที่ 1 ถูกตั้งชื่อโดย วิลเฮล์ม ไคเทิล เป็นการรบทางยุทธศาตร์จากเมืองฮาร์คอฟ (ปัจจุบันคือคาร์คิฟ) สาธารณรัฐสังคมนิยมโซเวียตยูเครน ในปี ค.ศ. 1941 ในระหว่างช่วงสุดท้ายของปฏิบัติการบาร์บารอสซาระหว่างที่กองทัพที่ 6 แห่งเยอรมันของกองทัพกลุ่มตอนใต้และแนวรบตะวันตกเฉียงใต้ของโซเวียต กองทัพที่ 38 ของโซเวียตได้รับคำสั่งให้ปกป้องเมือง ในขณะที่โรงงานอุตสาหกรรมได้ถูกย้ายไปยังทางตะวันออกที่ห่างไกลออกไป
กองทัพที่ 6 ของเยอรมนีจำเป็นต้องยึดเมืองในคำสั่งเพื่อปิดช่องว่างที่กว้างขึ้นต่อกองทัพที่ 17 แห่งเยอรมันในวันที่ 20 ตุลาคม เยอรมันได้สมทบมาถึงฝั่งตะวันตกของเมือง มันได้ถูกยึดโดยกองพลทหารราบที่ 57 ( 57th Infantry Division) ในวันที่ 24 ตุลาคม ในช่วงเวลานั้น อย่างไรก็ตาม เครื่องมืออุตสาหกรรมของฮาร์คอฟส่วนใหญ่เช่น โรงงานและเครื่องจักรได้รับการเคลื่อนย้ายหรือทำให้กลายเป็นที่ไร้ประโยชน์โดยเจ้าหน้าที่โซเวียต
ภูเขาเรเนียร์
ภูเขาเรเนียร์ (Mount Rainier) หรือในชื่อ ทาโฮมา (Tahoma) หรือ ทาโคมา (Tacoma) เป็นภูเขาไฟมีพลังแบบกรวยภูเขาไฟสลับชั้นขนาดใหญ่ ตั้งอยู่ในเทือกเขาแคสเกตในแถบแปซิฟิกตะวันตกเฉียงเหนือของสหรัฐอเมริกา ตั้งอยู่ในอุทยานแห่งชาติภูเขาเรเนียร์ ห่างจากซีแอตเทิลไปประมาณ 59 mi ทางตะวันออกเฉียงใต้ ภูเขาเรเนียร์เป็นภูเขาที่สูงที่สุดในรัฐวอชิงตันและเทือกเขาคาสเคดด้วยความสูง 14411 ft
โรงพยาบาลสตรีและศูนย์สูติกรรมเพรนทิซ
โรงพยาบาลสตรีและศูนย์สูติกรรมเพรนทิซ (Prentice Women's Hospital and Maternity Center) เป็นอดีตโรงพยาบาลในวิทยาเขตดาวน์ทาวน์ชิคาโกของโรงพยาบาลนอร์ธเวสเทิร์นเมมอเรียล มหาวิทยาลัยนอร์ธเวสเทิร์น ในเขตสตรีทเทอร์วิลล์ เนียร์นอร์ธไซด์ของชิคาโก
สถาปัตยกรรม
อาคารสถาปัตยกรรมบรูทัลลิสต์ ผลงานออกแบบโดยสถาปนิก เบอร์แทรนด์ โกลด์เบิร์ก มีลักษณะเป็นอาคารควอเตอร์ฟอยล์คอนกรีตเก้าชั้น ประกอบหน้าต่างรูปวงรี และส่วนโพเดียมสูงห้าชั้นที่คานกันอยู่ อาคารใช้งานเป็นศูนย์สูติกรรม (แผนกสูติกรรม/คลอดบุตรของโรงพยาบาล) โดยมีสถานีพยาบาลตั้งอยู่ตรงใจกลางและวอร์ดผู้ป่วยในโลบ (lobes) ทั้งสี่โลบของอาคาร การออกแบบนี้ช่วยร่นระยะทางระหว่างพยาบาลกับผู้ป่วยในวอร์ดลง
ด้วยรูปทรงของอาคารที่แปลกตา วิศวกรโครงสร้าง วิลเลียม เอฟ. เบเคอร์ เคยชื่นชมอาคารนี้ว่า "เป็นตัวอย่างชิ้นเดียวในโลกของ[อาคาร]แบบนี้"
การทุบทำลายและความพยายามอนุรักษ์
ในเดือนกันยายน 2012 คณะกรรมการจุดสนใจในชิคาโก (Chicago Landmarks Commission) ระบุว่าจะจัดการรับฟังประชาพิจารณ์เกี่ยวกับอาคารในปีเดียวกัน และในเดือนพฤศจิกายน 2012 คณะกรรมการปฏิเสธการขึ้นทะเบียนอาคารเป็นจุดสนใจของเมือง (landmark designation)
ในปลายเดือนพฤศจิกายน 2012 ศาลแขวงเทศมณฑลคุก (Cook County Circuit Court) โดยทนายความนีล คอเฮิน (Neil Cohen) มีคำสั่งให้คณะกรรมการพิจารณาขั้นตอนการขึ้นทะเบียนอาคารใหม่ ส่งผลให้ในเวลานั้นไม่สามารถขอรับใบอนุญาตการทำลายอาคารจากท้องถิ่นได้
ในปี 2013 มหาวิทยาลัยนอร์ธเวสเทิร์นประการว่าได้รับใบอนุมัติการทำลายอาคาร ทรัสต์เพื่อการอนุรักษ์ประวัติศาสตร์แห่งชาติ (National Trust for Historic Preservation) บันทึกว่าอาคารนี้เป็นหนึ่งในสิบโบราณสถานที่หายไปในปี 2013
ในเดือนตุลาคม 2013 มีการปล่อยวิดีโอสารคดีความยาวแปดนาทีเกี่ยวกับความพยายามที่จะปกป้องอาคารนี้
การทำลายอาคารเสร็จสิ้นในเดือนตุลาคม 2014
อาชญากลปล้นโลก 2
อาชญากลปล้นโลก 2 (Now You See Me 2) เป็นภาพยนตร์แนวระทึกขวัญ/จารกรรม กำกับโดยจอน เอ็ม. ชู เขียนบทโดยเอ็ด โซโลมอน นำแสดงโดยเจสซี ไอเซนเบิร์ก, มาร์ก รัฟฟาโล, วูดดี ฮาร์เรลสัน, เดฟ แฟรนโก, ไมเคิล เคนและมอร์แกน ฟรีแมน ภาพยนตร์เรื่องนี้เป็นภาคต่อจาก อาชญากลปล้นโลก ปี 2013
เรื่องย่อ
หนึ่งปีหลังจากหลอกเจ้าหน้าที่ FBI และชนะใจผู้ชมด้วยมายากล จตุรอาชาที่เหลืออยู่ 3 คนได้แก่ แดเนียล แอตลาส, เมอร์ริต แมคคินนีย์และแจ็ก ไวลเดอร์หลบซ่อนตัวเพื่อรอคำสั่งต่อไปจาก "เนตรภาคี" สมาคมนักมายากลโบราณที่ทั้งสามเข้าร่วม ต่อมาดีแลน โรดส์ ผู้ดูแลทั้งสามคนเสนอภารกิจใหม่ในการเปิดโปงโอเวน เคส นักธุรกิจผู้ฉ้อฉลที่แอบติดตั้งซอฟต์แวร์ขโมยข้อมูลของผู้ใช้งาน โรดส์ยังให้ลูลา เมย์เข้าร่วมทีมจตุรอาชาแทนที่เฮนลีย์ รีฟส์ที่ลาออกไป
จตุรอาชาลอบเข้าไปในงานเปิดตัวสินค้าของเคส โดยมีเจ้าหน้าที่ FBI ตามมาที่งาน ในระหว่างที่จตุรอาชากำลังจะเปิดโปงเคส กลับมีบุคคลลึกลับเข้ามาขัดขวางแล้วเปิดโปงว่าไวลเดอร์ที่เชื่อว่าเสียชีวิตจากอุบัติเหตุรถคว่ำเมื่อปีก่อนยังมีชีวิตอยู่ และเปิดโปงว่าโรดส์ซึ่งเป็นเจ้าหน้าที่ FBI ที่จริงแล้วเป็นพวกกับจตุรอาชา โรดส์และจตุรอาชาแยกกันหนี แต่จตุรอาชาถูกคนของเชส แมคคินนีย์ พี่ชายฝาแฝดของเมอร์ริตจับตัวไปมาเก๊าเพื่อพบกับวอลเตอร์ มาบรี อัจฉริยะด้านเทคโนโลยีที่แกล้งตายหลังถูกเคสยึดบริษัทของตนเองไป
จตุรอาชาลอบเข้าไปในห้องนิรภัยและขโมยชิปออกมาได้สำเร็จ แอตลาสรับหน้าที่นำชิปไปให้มาบรีแต่ถูกโรดส์ขัดขวาง แอตลาสหนีไปได้ ส่วนโรดส์ถูกจับตัวไปที่เรือยอชต์ที่อาร์เธอร์ เทสส์เลอร์รออยู่ เทสส์เลอร์เป็นนายธนาคารที่ถูกโรดส์ขโมยเงินไปหลังไม่รับผิดชอบต่อการตายของพ่อของเขา โรดส์รู้ความจริงว่ามาบรีเป็นลูกนอกสมรสของเทสส์เลอร์ เขาถูกจับใส่ตู้นิรภัยและทิ้งลงน้ำเพื่อให้ตายเหมือนพ่อของเขา แต่จตุรอาชาตามมาช่วยทัน ภายหลังพบว่าชิปที่มาบรีได้ไปเป็นของปลอม
จตุรอาชาแสดงกลในลอนดอนช่วงวันสิ้นปีเพื่อล่อเทสส์เลอร์และมาบรีออกมา ทั้งสองเชื่อว่าจตุรอาชายังมีชิปจริงอยู่และพบว่าโรดส์ยังไม่ตาย จึงวางแผนจับตัวจตุรอาชาและโรดส์ขึ้นเครื่องบินส่วนตัว เมื่อมาบรีได้ชิปที่จตุรอาชาขโมยมา เชสจับจตุรอาชาและโรดส์โยนลงจากเครื่องบินที่บินอยู่ แต่มีการเฉลยว่าความจริงเครื่องบินไม่ได้บินขึ้น แต่ใช้อุปกรณ์ต่าง ๆ ในการตบตา เหตุการณ์ทั้งหมดบนเครื่องถูกแพร่ภาพให้ผู้ชมทั่วโลกเห็น เทสส์เลอร์ มาบรีและเชสถูก FBI จับกุม ส่วนโรดส์นำชิปไปให้เจ้าหน้าที่ออสตินก่อนจะหลบหนีไป
ต่อมาจตุรอาชาและโรดส์ไปที่ที่ประชุมของเนตรภาคี และพบว่าหลี่และแบรดลีย์เป็นหนึ่งในสมาชิกของเนตรภาคี แบรดลีย์บอกกับโรดส์ว่าความจริงตนเป็นเพื่อนรักกับชไรค์ แต่แสดงตนว่าเป็นคู่แข่งกันเพราะเป็นส่วนหนึ่งของการแสดง แบรดลีย์ยังบอกว่าจตุรอาชาผ่านการทดสอบแล้ว ภาพยนตร์จบลงเมื่อจตุรอาชาและโรดส์เข้าไปในห้องโถงที่มีความลับของเนตรภาคีซ่อนอยู่
การผลิต
หลัง อาชญากลปล้นโลก ทำรายได้ได้ดีในบ็อกซ์ออฟฟิศ ในเดือนกรกฎาคม 2013 จอน เฟลไทเมอร์ ประธานบริหารไลออนเกตยืนยันว่าจะมีการสร้างภาคต่อโดยจะเริ่มถ่ายทำในปี 2014 ต่อมาในเดือนกันยายน 2014 มีการยืนยันว่าจอน เอ็ม. ชูจะทำหน้าที่กำกับแทนหลุยส์ เลเทอร์เรียร์ที่กำกับภาคก่อนหน้าและมีกำหนดฉายวันที่ 10 มิถุนายน 2016 เดือนต่อมา ไมเคิล เคนให้สัมภาษณ์ว่าแดเนียล แรดคลิฟฟ์จะร่วมแสดงในภาพยนตร์ด้วย โดยรับบทเป็นลูกชายของเขาและจะเริ่มถ่ายทำในเดือนธันวาคมที่ลอนดอน ในเดือนเดียวกัน มีข่าวว่าอายลา ฟิชเชอร์จะไม่ได้กลับมารับบทเดิมเนื่องจากตั้งครรภ์และลิซซี แคปแลนจะรับบทเป็นลูลา สมาชิกใหม่ของจตุรอาชา ในช่วงแรกภาพยนตร์เรื่องนี้ใช้ชื่อว่า Now You See Me: Now You Don't แต่ต่อมาในเดือนพฤศจิกายน 2014 ชื่อภาพยนตร์เปลี่ยนเป็น Now You See Me: The Second Act ก่อนจะใช้ชื่ออย่างเป็นทางการว่า Now You See Me 2
การถ่ายทำ
ในเดือนพฤศจิกายน 2014 มาร์ก รัฟฟาโล นักแสดงนำได้เปิดเผยในเฟซบุ๊กว่าการถ่ายทำเริ่มต้นแล้ว มีการถ่ายทำในลอนดอน ต่อมาในเดือนมีนาคม 2015 มีการถ่ายทำที่มาเก๊า
การตอบรับในประเทศไทย
อาชญากลปล้นโลก 2 ทำรายได้เปิดตัวในประเทศไทย 12.16 ล้านบาท ระหว่างวันที่ 7–13 กรกฎาคม 2016 ภาพยนตร์เรื่องนี้ทำรายได้ 106.42 ล้านบาท รวมถึงยังมีการฉายในระบบเสียง "ไทยอีสาน" ในโรงภาพยนตร์ฝั่งภาคตะวันออกเฉียงเหนือของประเทศอีกด้วย
ภาคต่อ
ในเดือนพฤษภาคม 2015 จอน เฟลไทเมอร์ ประธานบริหารไลออนเกตประกาศว่าเริ่มวางแผนพัฒนา อาชญากลปล้นโลก 3 ขั้นต้นแล้ว โดยจะได้อายลา ฟิชเชอร์กลับมารับบทเดิม ร่วมด้วยเบเนดิกต์ คัมเบอร์แบตช์ แต่ในเดือนกุมภาพันธ์ 2017 มีรายงานว่าอายลา ฟิชเชอร์จะไม่กลับมารับบทเดิมในภาคที่ 3
ในเดือนกรกฎาคม 2016 เดอะฮอลลีวูดรีพอร์เตอร์รายงานว่าไลออนเกตมีแผนจะสร้างภาคแยกของ Now You See Me 2 โดยมีโจว เจี๋ยหลุนเป็นนักแสดงนำ
ประเทศซูดานใต้ในโอลิมปิกเยาวชนฤดูร้อน 2018
ประเทศซูดานใต้ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติซูดานใต้เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศซูดานใต้ไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
การเลือกตั้งทั่วไปในสหราชอาณาจักร พ.ศ. 2540
'''การเลือกตั้งทั่วไปในสหราชอาณาจักร พ.ศ. 2540''' จัดขึ้นเมื่อวันที่ 1 พฤษภาคม พ.ศ. 2540 ในการเลือกตั้งครั้งนี้พรรคแรงงานได้รับที่นั่ง 418 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกในรอบ 18 ปี ภายใต้การนำพรรคของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะมากที่สุดตั้งแต่ก่อตั้งพรรคมา พรรครัฐบาลเดิมอย่างพรรคอนุรักษนิยมได้รับที่นั่ง 166 ที่นั่ง ซึ่งสูญเสียที่นั่งในสภาถึง 178 ที่นั่ง ทำให้พรรคไม่มี ส.ส.ในเวลส์และสกอตแลนด์ พรรคเสรีประชาธิปไตยได้รับที่นั่ง 46 ที่นั่ง
สงครามครูเสดลิโวเนีย
สงครามครูเสดลิโวเนีย (Livonian Crusade) หมายถึงสงครามที่เยอรมนีและเดนมาร์กได้รับชัยชนะและยึดครองลิโวเนียยุคกลางซึ่งเป็นอาณาบริเวณที่ครอบคลุมดินแดนที่ในปัจจุบันคือลัตเวีย และ เอสโตเนียระหว่างสงครามครูเสดตอนเหนือ ดินแดนริมฝั่งทะเลบอลติกทางตอนเหนือของยุโรปเป็นดินแดนสุดท้ายที่ยังไม่ยอมรับนับถือคริสต์ศาสนา
เมื่อวันที่ 2 กุมภาพันธ์ ค.ศ. 1207 หลังจากที่พิชิตได้แล้วดินแดนเทอร์รามารินาก็ก่อตั้งเป็นราชรัฐของจักรวรรดิโรมันอันศักดิ์สิทธิ์ และได้รับการประกาศโดยสมเด็จพระสันตะปาปาอินโนเซนต์ที่ 3ในปี ค.ศ. 1215 ว่าเป็นดินแดนของสันตะสำนัก
หลังจากที่ยึดดินแดนได้แล้วเยอรมนีและเดนมาร์กก็แบ่งดินแดนออกเป็นหก ราชรัฐโดยวิลเลียมแห่งโมเดนานักบวชชาวอิตาลีผู้เป็นราชทูตของพระสันตปาปาในลิโวเนีย
ยศทหารกองทัพบกกรีซ
ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกกรีซ.
พรรคแรงงาน (เกาหลีใต้)
พรรคแรงงาน (노동당) พรรคการเมืองสาย กลาง-ซ้าย ใน ประเทศเกาหลีใต้
ประวัติ
หลังจาก พรรคก้าวหน้าใหม่ และ พรรคสังคมนิยม มีมติยุบรวมพรรคเข้าด้วยกันในปี พ.ศ. 2555 พรรคแรงงานจึงได้ก่อตั้งขึ้นอย่างเป็นทางการในปีถัดมา
รีพับลิก (องค์กรทางการเมือง)
รีพับลิก เป็นกลุ่มชาวอังกฤษที่สนับสนุนการเปลี่ยนระบอบราชาธิปไตยของสหราชอาณาจักรเป็นสาธารณรัฐระบบรัฐสภาโดยพฤตินัย เป็นองค์กรสมาชิกของ Common Clause (พันธมิตรของขบวนการสาธารณรัฐในเครือจักรภพ) และเป็นพันธมิตรของขบวนการสาธารณรัฐในยุโรป และปัจจุบันเป็นองค์กรเดียวที่รณรงค์เพื่อรัฐธรรมนูญฉบับสาธารณรัฐ องค์กรรีพับลิกระบุว่าภารกิจของพวกเขาคือ "เพื่อให้บรรลุการล้มล้างระบอบกษัตริย์ของอังกฤษเพื่อสนับสนุนสาธารณรัฐประชาธิปไตย" ในปี ค.ศ. 2021 ร็อบบี พาร์กินเป็นประธานคนปัจจุบัน และเกรแฮม สมิธเป็นประธานเจ้าหน้าที่บริหารขององค์กร
โรงเรียนมัธยมวัดด่านสำโรง
โรงเรียนมัธยมวัดด่านสำโรง เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่บริเวณซอยวัดด่านสำโรง ถนนสุขุมวิท ตำบลสำโรงเหนือ อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติ
โรงเรียนมัธยมวัดด่านสำโรง มีชื่อเดิมว่า โรงเรียนด่านสำโรงก่อตั้งโดยพระสมุทรเมธาจารย์ อดีตเจ้าอาวาสวัดด่านสำโรง ร่วมกับเจ้าคณะอำเภอเมืองสมุทรปราการ คณะสงฆ์วัดด่านสำโรง และประชาชนในตำบลสำโรงเหนือ เริ่มเปิดสอนเมื่อวันที่ 3 กันยายน พ.ศ. 2500 ใช้ชื่อโรงเรียนว่า “โรงเรียนด่านสำโรง” มีนักเรียนรุ่นแรกทั้งสิ้น 32 คน เป็นนักเรียนชาย 21 คน และนักเรียนหญิง 11 คน ในปีแรกเปิดสอนเฉพาะชั้น มัธยมศึกษาปีที่ 1 (ม.1) ใช้อาคาร“ม่วงวัฒนะ” ของวัดด่านสำโรงเป็นสถานที่เรียนชั่วคราว
'''พ.ศ. 2502''' ได้รับเงินงบประมาณจำนวน 90,000 บาท สมทบกับเงินบริจาคอีก 25,000 บาท ก่อสร้าง อาคารเรือนไม้ 2 ชั้น 4 ห้องเรียนขึ้นเป็นหลังแรก ต่อมาในปี พ.ศ. 2504 ได้รับเงินงบประมาณ จำนวน 357,000บาท ทำการต่อเติมอาคารเรือนไม้อีก 8 ห้องเรียน เป็นอาคารเรือนไม้ 2 ชั้นเต็มรูป 12 ห้องเรียน (อาคารนี้รื้อถอน เมื่อเดือน พฤศจิกายน พ.ศ. 2521) พ.ศ. 2506 โรงเรียนได้รับคัดเลือกให้เข้าในโครงการปรับปรุงโรงเรียนมัธยมศึกษาในชนบทมีชื่อย่อโครงการว่า “ค.ม.ช.” โดยมีองค์การยูนิเซฟเป็นผู้ให้ความร่วมมือช่วยเหลือเกี่ยวกับอุปกรณ์ห้องสมุดเครื่องดนตรีไทยและอุปกรณ์ในวิชาศิลปปฏิบัติ
'''พ.ศ. 2507''' ได้รับเงินงบประมาณตามโครงการ ค.ม.ช. จำนวน 90,000 บาท สร้างโรงฝึกงาน และโรงอาหารชั่วคราว (อาคารนี้รื้อ ถอนเมื่อเดือนกุมภาพันธ์ พ.ศ. 2521) เพื่อใช้เป็นที่ต่อเติมอาคารแบบ พ424 เต็มรูปและในปีเดียวกันนี้ได้รับเงินงบประมาณ  จำนวน  50,000  บาท  สร้างบ้านพักครู จำนวน 1 หลัง